Kramer het dit herskryf vir Danger in the Dark, wat die storie vertel uit die perspektief van die maatskaplike werker wat haar tesis oor dwelmmisbruik op die Kaapse Vlakte doen.
Kramer het ook ’n uitmuntende kreatiewe span, 8 hoofspelers en ’n koor van 14 persone saamgebring om lewe in die show te blaas.
Ons het dié week saam met die veelsydige sanger, rapper, danser en akteur Tashreeq oor dié fantastiese musical gepraat.
“Dit is ’n groot voorreg om saam met hierdie ongelooflike cast, kreatiewe span en natuurlik die legendariese David Kramer te werk.